Plou

Plou a zo ur stumm d'ar ger ploue, ploe "parrez" en anvioù-lec'h brezhonek. Dont a ra eus al latin plebs, plebis hag a dalv pobl, tud. Ar parrezioù e Plou- a voe diazezet gant Bretoned o tont eus Breizh-Veur. Ar memes rakger a gaver e kembraeg (Plwyf) hag e kerneveureg (plu). Plo, Plu, Ple, Pleu zo stummoù all stank pe stankoc'h e rannvroioù zo e Breizh. Heuliet e vez gant anv un den, ul lec'h pe un anv-gwan. Sed amañ un nebeud skouerioù :

Plou gant anv un den :
 Plougouloum (da geñveriañ gant ar barrez gerneveurat Plew Golom)
 Plouzane
 Plouzeniel
 Plouigno
 Ploufragan
 Plougin
 Plourin
 Ploue
 Plouha
 Plouilio
 Plouharnel
 Plouarzhel, etc...Ple gant anv un den :
 Plesei
 Plerin
 Pleskob
Diwallit : Ploumanac'h e zeu eus Poull ha Manac'h.
Plou gant ul lec'h :
 Ploulec'h
 Plougastell
 PlougêrPle/Pleu gant ul lec'h :
Plegastell
 Pleuloc'h
Plou gant un anv-gwan :
 PlounevezPleu gant un anv-gwann :
 Pleuvihan

 Lec'hanvioù all 
Al lec'hanvioù e Plou-, Plo-, Plu- ha Ple- er-maez eus ar broioù predenek n'o deus netra da welout gant ar rakger brezhonek. Sed amañ un nebeud skouerioù :
 Plou, ur gumun e Bro-C'hall, e departamant ar  Cher,
 Plou, ur gumun e Spagn, e Proviñs Teruel, en Aragón,
 Plouvain e rannvro Hauts-de-France e Bro-C'hall,
 Plobsheim en Elzas ha Plochingen er Baden-Württemberg, e pep tu eus an harzoù,
 Plovdiv e Bulgaria,
 Ploiești e Roumania, 
 Płock e Polonia
 Ploujne en Ukraina, etc...

Ploudon, korrblanedenn an egor, n'eo ket ur barrez diazezet gant ar Vretoned kennebeut.

 A bep seurt 
Diwar ar rakger plou a gaver stank e parrezioù Breizh-Izel e voe savet ar ger Plouc e-pad an Trede Republik gant ar C'hallaoued evit ober goap ouzh ar Vretoned o doa divroet da Bariz. Implijet e vez ar ger c'hoazh e galleg evit komz eus ur "paourkaezh den", dizesk ha gant doareoù gros, diwezhat. Ploukistan zo ur ger all savet diwar Plouc evit komz eus Breizh pe Kreiz-Breizh.

 Pennadoù kar 
 Gwi
 Lan
 Poull
 Lok

Rummad:lec'hanvadurezh vrezhonek